
Berxwedan heya serkevtin 


R êûresma salvegera ter- 
orkirina Dr. Şerefkendî 
û hevalên wî bi amadebûna 
endamên rêberî, kadr û 
pêşmergeyên PDKÎ û mal- 
batên wan di binkeya Deftera 
Siyasî ya PDKÎ li bajarê Koyê 
de bi rê ve çû. 

Ew Rêûresm destpê bi xwen- 
dina sirûda neteweyî ya “Ey 
Reqîb” û ragirtina deqeyekê 
bêdengî bo rêzgirtina ji riha pak 
ya şehîdên riya rizgariyê dest 
pê kir. 



Piştre rêzdar Hesen Şerefî 
cihgirê sekreterê giştî yê PDKI 
bi vê boneyê ve axavtinek kir, û 
Qasimlo tejî kir”. 


got ku: “Herçend nebûna Dr. Qasimlo, bi partiya me ve xuya bû, lê Dr. Şerefkendî bi jêhatîbûna xwe, û bi nezm û dîsîplîna xwe cihê Dr. 


Di beşeke din de sirûdeke şoreşgerî li jêr navê “Şerefkendî” ji aliyê girûpa muzîkê ya PDKI ve hate pêşkêşkirin. Naweroka merasimê ji xwendina peyama hevbeş ya 
yekîtiyên jinan, lawan û xwendekaran, û herwisa çend helbest û sirûdên şoreşvanî pêk hatibû. Hêjayî basê ye ku berfirehiya axavtinên rêzdar Hesen Şerefî di rûpela 3’ê 
de cih girtiye. 


72 hezar polên xwendinê li îranê metirsîdar 

in 

urdistanmedia: Berpirsyarên rejîma îranê li bereberê vekirina xwending- 
ehan û sala nû ya xwendinê ragehandine ku niha 72 hezar poiên dersdayînê 
yên metirsîdar di îranê de hene, ku 40 hezar ji wan poiên dersxwendinêm wekî 
bombeyên barkirî (bombên saetî) bi nav dikin. 

Berpirsyarên rejîma îranê ragehandine ku divêt 131 hezar û 900 pol li raserî welat de, 
bêne herifandin, û 126 hezar polên din, hewcehiya wan bi nûjenkirinê hene. 

Piraniya xwendingehên îranê 
êmkanatên hewce yên xwend- 
inê tunînin, û ew yek jî dibe 
sedema vê ku dersxwan dev ji 
xwendinê berdin. 

Li gora serjimêriyên rejîmê bi 
xwe, zêdetirji 141 hezarzarok 
ku temenê wan di navbera 
6-11 saliyê de bûye, bi sedema 
nebûna xizmetkirinên hewce ji 
xwendinê bi cih mane. 




Daxuyaniya 
Deftera Siyasî ya 
PDKÎ bi boneya 

sala nû ya xwend- 

• /\ 

me 

Gewher Şêrxanî: 


“Rojên herî xweş ên ji- 
yana min ew roj bûn, ku ez 
pêşmerge bûm û em vedi- 
geriyan 

Sergotar 


îran ji bo kê 
caşitiyê dike 

Kerîm Perwîzî 



D i şerê Sûriyê de, ku çendîn 

girûp di nav de ne, û şerê man û 
nemanê dikin, Komara îslamiya îranê 
jî xwe tevlî vî şerî kiriye, û bi çek û 
teqemeniyan û bi pere û hewcehi- 
yên şer, û bi hêza Spaha Pasdaran û 
mîlîşên curbicur ketiye nav qufiyê de, 
û li dijî xelkê Sûriyê şer dike. 

Cihê pirsyarê eva ye ku gelo Komara 
Îslamî çima bi vê hemû hêz û şiyanê 
ve xwe tevlî vî şerî kiriye, ku niha ji 
çeng û diran û potînên pasdarên xwîn- 
mêj, xwîna xelkê bêguneh ên Sûriyê 
dirêje nav dîrokê de? Rejîma Esed ku 
rejîmeke mezhebî nine, da ku di warê 
mezhebî de, Komara Îslamî xemê lê 
bixwe, û hilkevta stratejîk ya Sûriyê jî 
bo Komara Îslamî ew qas girîng nine, 
ku şerê man û nemanê tê de bike. 

Rast e ku cîranê Îsraîlê ye, lê Komara 
Îslamî dikarî piştevaniya Esed neke jî, 
lê bi lihevkirina digel girûpên neyarê 
Esed, û digel hikûmetiyên ser bi 
Esed, bikare armanca xwe ya şandina 
tedarokatê bo Hizbullahê bipêke. 

Di vê navberê de cihê paramêtreke 
din ne diyar e, ku ew jî di van dawi- 
yane de eşkere bûye, û berjewendiya 
Rûsiyê ye! 

Rûsiyeya Potînî, ku dixwaze di her 
warî de bibe rikeberê Amerîkayê, û 
împeratoriya Sovyetê ava bike, û li 
Gurcistan û Okraynê de bi zordariyê 
çû pêş, di Sûriyê de jî dixwaze ku 
pêgeheke stratejîk li ser behra Medî- 
terane û di cîrantiya Îsraîl û Tirkiyê 
de hebe, û bibe zextek li ser wan, û bi 
hemû hêza xwe Esed biparêze. 

Bo vî karîjî rejîma îranê şandiye pêş, 
da ku hêz û şiyana pasdarên Xam- 
ineyî di xizmeta berjewendiyên Potîn 
de bin, û niha ku pasdar û Hizbullah û 
arteşa Esed berbirûyê şikestên strate- 
jîk dibin, axa û erbabên wan eşkeretir 
têne pêş, û leşkerên Rûsî di qadên şer 
de hêdî hêdî têne dîtin!. 


Daxuyaniya Deftera Siyasî ya PDKÎ bi 
boneya sala nû ya xwendinê 



Hemwelatiyên rêzdar! 

Xelkê mafxwaz ê Kurd! 

Mamosta, xwendekar û dersx- 
wanên hêja! 

Di îranê de 1 ’ê Rezberê wekî sembol 
û rejeke sembolîk, wekî roja dest- 
pêkirina xwendinê hatiye diyarîkim, 
û hemû salekê zarok û nûciwanên 
îranê bi zenga destpêka xwending- 
ehê saleke nû ji demsala xwendin û 
hînbûnê di jiyanê de dest pê dikin, û 
qonaxeke din ji ezmûn û zanyariyan 
derbas dikin. 

Baskirina ji girîngiya xwendinê û 
zanyarîdestxistin û perwerde û hînki- 
rin, tişteke zêde tê berçav, jiber ku ji 
rojê ronahîtir e ku perwerde û hîn- 
bûna zarokan û ciwanan e ku wan bo 
jiyana baştir ya pêşerojê amade dike, 
û di cîhanê de û bi taybetî di serdema 
niha de, ku bi serdema şoreşa zanyari- 
yan naskirî ye, dewr û cihê hînbûn û 
sîstema fêrkariy, roleke yekalîker di 
jiyana civakê û li ber bi pêşveçûn yan 
paşvemana civakî de dilîze. 

Lê di sîstemên îdeolojîk û bi taybetî 
di sîstemên wekî Komara Îslamî de 
hewl didin ku sîstema xwendin û 
perwerdehiyê wisa dagîr bikin û li 
naweroka xwe de berevajî bikin, da 
ku bîrkirin û hizra dersxwanan êxsîr 
bikin, û bi mifahwergirtina ji emrazên 
pêşkevtî û teknîkên îroyîn, dîtingehên 
xwe yên pawanxwazane bilav bikin, 
û bedela destpêregihîştina bi zanyari- 
yan, wan di nav dezgeheke derevîn 
ya îdeolojîk de ragirin. Di rastî de 


sîstema perw- 
erde di dezgeha 
Komara Îslamî 
de, dibe dezgeha 
belavkirina 
çewtekariyan û 
ciwanên welat 
dibe hişyar bin 
ku sîstema perw- 
erdehiya Ko- 
mara Îslamî wan 
ji rê dernexîne. 

Her bi boneya 
destpêka saleke din ji piroseya 
xwendinê, hewce ye ku em pîrozba- 
hiyê ji mamostayan jî bikin, ku erka 
giran ya perwerdehiya ciwanên welat 
li stûyê wan e, û tekoşîna wan cihê 
hurmetê ye. 

Hevdem digel vê ku di dezgeha 
Komara îslamiya îranê de bêhurmeti- 
yeke bêqas bi wan tê kirin û maf û 
îmkanatên herî kêm ji wan re tê di- 
yarîkirin, û nerazîbûn û girevgirtinên 
wan ji bo gihîştina bi mafên wan 
tê serkutkirin, û niha jî hejmareke 
mamostayên mafxwaz di girtîge- 
hên rejîmê de ne, lê mamostayên 
xemxwar di hewla perwerdekirina 
dirust û îroyîn ya zarokên nîştiman 
de ne, û li ser kar û erkên nîştimanî û 
demokratîk a xwe berdewam dibin. 
Demsala nû ya xwendinê ji bo zaro- 
kan û ciwanên îranê û bi taybetî ji 
bo ciwanan û zarokên Kurd dikare 
destpêkirina dewreke din ji xweama- 
dekirina bo pêşerojê be, û bi boneya 
vê destpêkirinê ve, pîrozbahiyê li 
hemû dersxwan û xwendekarên rû 


li çepera xwendin û hînbûnê dikin, 
û bi taybetî em ciwanên Kurd han 
didin ku bi hêz û hezkirineke zêde- 
tir ve ber bi xwendin û hînbûnê ve 
herin, da ku hem xwe li pêvajoya 
bilez ya vegeşîna zanist û zanyariyan 
paş nemînin, û hem jî sermayeya 
pêşeroja neteweya me bin, jiber ku 
stemkar hewl didin ku neteweyan di 
nezanînê de ragirin, jiber ku dikarin 
neteweyeke nexwendewar hêsantir 
biçewsînin, lê nikarin mejî û baweriya 
neteweyeke hişyar dagîr bikin, û ew 
yek erka li ser milên xwendekarên 
Kurd girantir dike, ku di qada xwen- 
din û hînbûna zanistê de, hebûna xwe 
ya serkevtiyane biselimînin. 

Serbarê rola girîng ya hînbûnê, û 
destpêka sala nû ya xwendinê bo 
ciwanan di îranê de, nabe aliyê din yê 
xwendin û hînbûnê bê jibîrkirin, ku 
ew jî destpêka demsaleke din ya êrîşa 
li ser zimanê daykî di îranê de ye, 
jiber ku di îranê de xwendin û per- 
werde bi zimanê Farsî ye, û zarokên 
neteweyên bindest di îranê de, digel 

Li nawenda 3’ê ya Kurdistanê de, rêûresma 26’ê Xermananê bi 

rê ve çû 


K urdistanmedia: Rêûresma 
26’ê Xermananê li nawenda 
3’ê ya Kurdistanê de, bi beşdariya 
kadr û pêşmerge û malbatên wan 
û bi amadebûna mêhvanan, û 
bi xwendina sirûda neteweyî ya 
“Ey Reqîb” û ragirtina deqeyekê 
bêdengî bo rêzgirtina ji riha pak 
ya şehîdên riya rizgariya Kurdis- 
tanê dest pê kir. 

Piştre rêzdar Enwer Mihemedzade 
endamê nawenda 3’ê peyama 
nawenda 3’ê ya Kurdistanê bi vê 
boneyê ve pêşkêş kir. 

Navbirî di beşek ji axavtina xwe de got ku: "Tcrorkirina Dr. Qasimlo xisareke mezin bû ku li laşê tevgera rizgarîxwaziya 
gelê Kurd li Kurdistana Rojhilat ket. Lê Dr. Şerefkendî karî bi jêhatîbûna xwe cihê wî tejî bike”. 

Naweroka vê rêûresmê jî pêk hatibû ji xwendina peyama yekîtiyên Lawan û Jinan, û herwisa çend helbest û pexşan û 
sirûdên şoreşvanî yên taybet bi vê rojê. 















22 - 09-2015 


3 



Axavtina rêzdar Hesen Şerefî cihgirê sekreterê giştî yê PDKÎ di rêûresma 

26’ê Xermananê de 



Xûşk û birayên hêja! 

Hevalên tekoşer! 

Xebata neteweya Kurd demeke dirêj 
derbas kir, û zêde xwîn hate dan. 
Neteweya Kurd qurbaniyeke zaf 
daye, ku beşa xelkê Rojhilat ji vê 
qurbanîdanê gellekî berçav e. Gellek 
qurbanî dane. Di vê riyê de, Pêşewa û 
Dr. Qasimo û Şerefkendî şehîd bûne, 
ku bi destên rejîma paşayetî, û rejîma 
Iranê hatine şehîdkirin. 

Lewra em di 17’ê îlona evsal de, Dr. 
Şerefkendî bi bîr tînin ku 23 salan 
berî niha hate şehîdkirin, em rêz ji 
cangîrtiya wan digrin, û digel rêbaza 
wan peymanê nû dikin û amojgarî û 
şîretên wan bi bîr tînin, û pêdagiriyê 
li ser dikin. Şerefkendî bo Kurd û 
tevgera Kurd û PDKI çi kesek bû?. 

Nasandina sekreterê pêşîn û tekoşerên 
PDKÎ renge gellek sanahî be, renge 
em hemû digel navê Dr. Se’îd ku 
naznavê Dr. Sadiq Şerefkendî li ser 
bû, û digel tekoşîn û çalakî û hemû 
taybetmendiyên wî nasyar bin. Ew 
di sala 1937 (1316)’an de, di gundê 
Terexe li Bokanê ji dayîk bû, û xwen- 
dina destpêkî li Bokanê û Mehabadê 
tewaw kir, û dewrana nawendî û paş 
nawendî li Mehabadê û sala dawiyê 
ya paşnawendî li Tewrêzê tewaw 
kir. Piştre lîsansa kîmyayê wergirt, li 
zanistgeha bilind de. 

Di sala 1959 (1338)’an de heya sala 
1968 (1347)’an de erka mamostatiyê 
li bajarên Mehabadê û Urmiyê girte 
stûyê xwe. Di heyama xwendinê yan 
yekem bû, yan jî ji kêmhevtayan bû, 
ku ew yek vedigere ser hişyariya 
xwezayî ku wî hebû, û ew hesta 


neteweyî ku ji malbata xwe û birayê 
xwe yê mezin mamosta Hejar wer- 
digirt. Wî di dema mamostatiyê de, 
roleke mezin lîst, û digel hevalên 
xwe, rewşek pêk anîn ku gellek ji 
zarokên Kurdan rû li xwendinê bikin, 
û deriyê zanîngehan bi rûyê wan bêne 
vekirin, û hejmareke zêde ji Kurdan 
di nav zanîngehî û ferhengiyan de 
hebin. Her ew bû sedem ku dezgeha 
casûsî ya Sawak wî û hevkarên wî dûr 
bixe. 

Piştre Dr. Sadiq Şerefkendî ku der- 
çûyê danişseraya bilind bû bi pileya 
yekem, kesekî din li cihê wî hatibû 
danîn, ku wî kesî hertim xwe deyn- 
darê Dr. Sadiq Şerefkendî dizanî, û 
hemû hewla wî, ew bû ku ew zulma 
ku li wî hatiye kirin, cubran bikin, 
lewra borsiye dane wî, û di sala 1972 
(1351)’an de, ew çû Fransayê, û li 
zanîngeha Parîsê li beşa “Kîmyaya 
tecziye” de dukturaya xwe wergirt, 
û di sala 1976 (1355)’an de, vege- 
riya Kurdistanê. Ew di sala 1973 
(1352)’an de, digel Dr. Qasimlo û 
digel bernameya siyasî ya PDKI 
nasyar bû. Wî hem bername û pêrewa 
navxwe ya PDKI qebûl kir, û dax- 
waza endametiya di nav PDKI de kir, 
û hem jî bi vê nasyariya ku digel Dr. 
Qasimlo hebû, dizanî ku di pêşerojê 
de, li jêr tîrêjên jêhatîbûna Dr. 

Qasimlo de, ew Bername û Pêrewa 
Navxwe, di naweroka xwe de, wê 
dewlemendtir be. 

Wisa jî bû, bi taybetî li darêtina si- 
yasetên PDKI û diyarîkirina diruşman 
û armanca pêşerojê ya PDKI de. 
Lewra bû alîkarekî baş digel mamo- 
stayê xwe Dr. Qasimlo. Di sala 1979 
(1358)’an de, daxwaz jê hate kirin 


ku vegere kurdistanê. Ew vegeriya 
Kurdistanê, û dev ji hemû poanan 
û îmkanatên j iyanê berda, û di sala 
1979 (1358)’an de, bû şêvirmendê 
Komîteya Nawendî, û di kongireya 
çarem de bû endamê Komîteya Na- 
wendî, û di payîza heman salê de, bû 
endamê Deftera Siyasî. 

Di sala 1986 (1365)’an de jî, ew bû 
cihgirê sekreterê giştî yê PDKI. Çi wê 
dema ku endamê Komîteya Nawendî 
bû, û çi jî wê demê ku endamê Deft- 
era Siyasî bû, roleke girîng hebû di 
PDKI de. Dema ku cihgirê sekreterê 
giştî bû di rastî de kopiya siyaset û 
baweriyên Qasimlo bû, û hevalekî baş 
bû bo wî. 

Dr. Sadiq Şerefkendî paş vê ku 
Dr. Qasimlo hate terorkirin, û bû 
sekreterê giştî, ew digel wê ku êşa 
jidestdana Dr. Qasimlo bi ser dil û 
derûna wî de zal bûn, lê jêhatîbûna wî 
û mudîriyet û dilsoziya wî zal bû bi 
ser vê êş û matemê de. 

Lewra bi mudîriyeta xwe, digel 
mudîriyeta bikom ya rêberiyê karekî 
wisa kir, ku bêQasimloyî ew cureya 
ku Komara îslamiya îranê hez dikir, 
bi PDKÎ ve diyar nebe. Wî di PDKÎ 
de gellek berpirsyarî hebûn, lewra 
dema ku berpirsatiya teşkîlata hizbê 
li stûyê wî bû, teşkîlateke serûber 
ava kir, û teşkîlateke serûber tehwîlî 
PDKÎ da. 

Wî berpirsatiya ragehandinê hebû, û 
afirandinên nû kirin, û di ragehandinê 
de, li dijî bêhurmetî û axavtinên sivik 
bû. Wî di gotinên xwe de, sedem û 
belge dianîn. Wî edebiyatek anî nav 
ragehandinê de, ku ji Dr. Qasimlo ve 


çavkanî girt, û di hizba me de cihê 
xwe girt. 

Li ragehandinê de, digel Dr. Sadiq 
Şerefkendî kesekî akademîk bû, lê li 
nivîsîn û gotinên xwe de, sadenûs bû, 
jiber ku dizanî, ya ku dibêje, bo wan 
kesan e ku dibe jê têbigihîjin. Rola 
Dr. Sadiq Şerefkendî piştî nemana 
Dr. Qasimlo ew qas berçav bû, ku 
Komara Îslamî halî bû ku pîlana wan 
ya jinavbirina Dr. Qasimlo bi armanca 
jinavbirina PDKI bi hebûna Dr. 

Sadiq Şerefkendî û hebûna rêberiya 
bikom di vê hizbê de bê encam bûye, 
lewra pîlana şehîdkirina Dr. Sadiq 
Şerefkendîjî darêt. 

Hekî dijmin nekarî ku Dr. Qasimlo û 
Dr. Sadiq Şerefkendî li himbêza kadr 
û pêşmerge û hevalên wan de ji nav 
bibe, mixabin karî ku di welatên azad 
û demokrat de, û bi piştgiriya dezge- 
hên ewlehiyê û asayişa wan welatan 
ji nav bibe, û Dr. Sadiq Şerefkendî 
ku bo beşdariya di kongireya înter- 
nasyonala Sosyalîst ku li Birlînê bi 
rê ve diçû, digel heyetek pêkhatî ji 
Kak Fetah Ebdulî endamê Komîteya 
Nawendî û berpirsê pêwendiyên parti- 
ya me li derveyî welat, û Homayon 
Erdelan û dostê me Nûrî Dehkurdî 
mixabin piştî tewawebûna kombûnê 
hatin terorkirin. 

Piştî vê terorê beşek ji siyasên welatê 
Alman û hinek ji welatên din gumana 
wan li ser vê nebû ku di vê terorê 
de Komara Îslamî tawanbar be. Lê 
dezgeha dadweriya Alman dibe şahid 
hebin, û lêkolîn bê kirin, û ew yek bê 
selimandin da ku biryara dawiyê bide. 

Dema ku digotin beşek ji siyasi- 
yan li ser vê bawerê bûn, di vê rojê 
de ku termê şehîdên me, Dr. Sadiq 
Şerefkendî û kak Fetah û Kak He- 
mayon ji balafirxaneyê ber bi Parîsê 
têne birêkirin, nûnerê Partiya Sosyal 
Demokrat ya Alman li wir daxive, 
û dibêje ku ew teror destên Komara 
Îslamî tê de heye. Emê hewl bidin 
ku dadperwerî bi rê ve here. Ew 
dibêje ez wekî kesekî ku partiya min 
mêhvandarê civîna înternasyonala 
Sosyalîst e, şerm dikin, ku me ew 
mêhvanên xwe zindî wergirtin û niha 
jî em wan mirî bi rê dikin. 

Dezgeha Dadweriya Almanyayê digel 
vê ku gefa Komara îslamiya îranê li 
ser wan hebû, û timahiya wan dibrin 
hin tiştan, lê serbixweyiya xwe paras- 
tin, û li 10’ê Nîsana sala 1997’an 
de hukmê xwe yê dawiyê derkir, û 
piştî 250 rûniştinan, û paş qisekirina 












22 - 09-2015 


Siyasî 



Agirî 



digel 170 şahidan û lêkolîna li ser 
gumanbaran, ragehandin ku Komara 
îslamiya îranê di pileya herî serê de 
tawanbar e, û ceza bo birêvebirên vê 
cînayetê diyarî kir, ku ew ceza li gora 
tawana wan bû, yan jî kemtir bû. Hekî 
em dezgeha dadweriya Alman digel 
dezgeha dadweriya Nemsayê bidin 
berhev, dibe em bêne ser vê baweriyê 
ku karê dezgeha dadweriya Alman- 
yayê ku serbixweyiya xwe parast, û 
nekete bin barê zext û givaşan, û ew 
hişdariya ku dageha Mîkonosê da 
Komara îslamiya îranê, ku nabe di 
welatên Ewropî de teroran bike, hekî 
dezgeha dadweriya Nemsayê jî ew 
yek kiriba, renge em şahidê terorkiri- 
na Dr. Şerefkendî û hevalên wî, û 
gellek kesên dinê nebiban. 

Em li salvegera terorkirina Dr. 
Şerefkendî û hevalên wî de, sila- 
van dişînin bo dadwerên dadgeha 
Mîkonosê, û wê dezgeha dadw- 
eriyê ku li pêşberî xwe, li aliyekî 
rejîma dîktator hebû, û li aliyê din 
neteweyeke belengaz û xebatkar 
hebû, û wê dadgehê hewl da ku heq 
bide heqdar. 

Raste ku biryara wan nekarî şehîdên 
me vegerîne bo me, lê dilê gellek ke- 
san hêsayî û aram kir, dilê kesên ku li 
pey dadperweriyê ne, û dadperweriyê 
naxînin bin berjewendî û pêwendiyên 
bazerganî û dîplomatîk. 

Ji taybetmendiyên partiya Qazî, 
Qasimlo û Şerefkendî ew e ku 
birîndar bûn, zamdarbûn û xwîndan 
û qurbanîdan, wê naxe qedeman, û 
domandina xebatê bo wan bingeh e, 
ew xebata ku piştî şehîdbûna rêberên 
me,û şehîdbûna bi hezaran kadr û 
pêşmergeyên me, her dom heye. 


Gellek caran bas ji xebata medenî tê 
kirin, me jî bawerî pê heye, xwazî 
ku deshilatek di welatê me de li ser 
kar ba, ku derfeta xebata medenî 
heba. Kurd evîndarê qundax û lûleya 
tivingê nîne, ji kuştina tu kesî, û 
xwe dane kuştinê hez nake, lê bona 
bidestxistina mafên xwe, ji her cure 
xebateke rewa mifahê werdigire. 

Komara Islamî rejîmek nine ku bi 
qiseyan biherife. Dibe digel qiskirin, 
û hebûna pênûsê bo xebatkirinê, pên- 
gavên din jî hebin ku Komara Islamî 
neçar bi qebûlkirina te bike. 

Ez dixwazim ku di wir de mînakekê 
bidim, ku Komara Îslamî tenê 
zimanekê dizane ku bi xwe qise pê 
dike, ew jî zimanê zorê ye. Di şerê 
îran û îraqê de, heya wê demê ku 
îmkanatên şer hebûn, û ciwanên 
welat deste deste dişandin ser qadên 
mayînan, diruşma gihîştina bi Qudsê 
ji riya Kerbelayê ve hilgirtibû, û 
bi Kerbelayê jî razî nedibû, diba 
gihaba Qudsê. Dema ku îmkanatên 
wê tewaw bûn, û kete bin zextê de, û 
şikest li ber deriyê xwe dît, Xomeynî 
neçar bû ku tasa jehrê serê xwe dake. 

Di dema hukmê Mîkonosê de, heya 
wê demê ku hukm nehatibû dayîn, û 
rejîma îranê tişteke wisa ji Ewropi- 
yan nedîtibû, û çiraya kesk didan 
terorîzma îranê, rejîm berdewam bû 
li ser kiryarên xwe. Lê dema ku wekî 
terorîst hate nasîn, û ew bêabroyiya 
wan di cîhanê de hate belavkirin, me 
dît ku li derve maşîna terorê ya rejîmê 
sekinî. 

Derheq pirsa navikî jî, heya wê demê 
ku çiraya kesk û dildanîdan bû, rejîma 


Komara Îslamî re- 
jîmek nine ku bi 
qiseyan biherife. 
Dibe digel qiskirin, 
û hebûna pênûsê bo 
xebatkirinê, pên- 
gavên din jî hebin 
ku Komara Îslamî 
neçar bi qebûlkiri- 
na te bike. 


îranê di hemberî tu kesî de bersivder 
nebû, û her biryarek jî derheq pirsa 
etomî bihatiba dayîn, wekî kaxezên 
diriyayî bi nav dikir. Lê dema ku 
helwesteke micid hate girtin, û dema 
ku dorpêçên aborî bi ser de sepandin, 
ew hate ser maseya gotûbêjan. Ku 
wisa bû Komara Îslamî bi gotin û 
nivîsînan, nakeve qedeman, û dibe 
mirov şêweyên curbicur ji xebatê 
bo tekmîlkirina bandora xwe li ser 
rejîmê, bi kar bîne. 

Em wekî rêvîngên rêbaza şehîdan, em 
pêdagir in li ser vê xebatê, her çawa 
ku Dr. Qasimlo di hemberî Pêşewa û 
Dr. Şerefkendî li hemberî Dr. Qasimlo 
de soz dan ku yan serdikevin, yan 
jî serê xwe qet natewînin, heya we 
hembêz dikin, ew yek bo me jî her 
wisa ye. 

Berfirehtirkirina xebatê ji şîretên 
Dr. Şerefkendî bûn. Hindî ku xebat 


berfirehtir be, dem bo serkevtinê 
nêzîktir dibe, lewra partiya me bi 
erkên li ser milên xwe dizane ku kar 
bike, bi erkên li ser milên xwe dizane 
ku ew peyama ku dîrokê pê spartiye, 
û emegdariya ku me di hemberî wan 
de heye, vê yekê hukm dike, ku em 
vê riyê bidomînin. Me xebata xwe, 
û jiyana şoreşgerane ya xwe, bi tu 
tiştekî dunyayî li çi cihekî neguheriye. 
Em û xelkê me û xaka me, bi hev re 
girêdayî ne, û hekî em û xelkê me 
berpirsyariya xwe bi cih negihînin, kî 
amade ye ku vî karî bike. 

Em di vê merasimê û hemû 
rêûresmên bibîranîna şehîdên xwe de, 
hezaran carên din terorîzma rejîma 
Iranê şermezar dikin, û dibêjin ku ew 
rejîma carina sat û sewda û danû- 
standinan dike, lê di cewher û navika 
xwe de, tu carî guhertinê pêk nahîne, 
ne bi qazanca demokrasiyê di Iranê 
de, û ne jî bi qazanca bidestxistina 
mafê neteweyî di îranê de, û yek ji 
wan mafê Kurdan. 

Yad û bîra şehîd Dr. Şerefkendî bi xêr 
be, û riha wî şad be, yad û bîra kak 
Fetah Ebdulî û kak Homayon Erdelan 
kadrê pêşkevtî yê PDKÎ, û Kak Nûrî 
Dêhkurdî bi xêr be, û ez hêvîdar im 
ku dil û bîr û hizra me li cem wan 
rêberan be, û kiryarên me li xizmet 
bihêzkirina rêbaza wan rêberan de be. 

Serkevtî be tevgera Kurd li Kurdis- 
tana Rojhilat 

Serkevtî be partiya hezkirî ya 
neteweya Kurd li Rojhilata Kurdis- 
tanê, wate PDKÎ 

Hûn jî hevçeperên wan şehîdan sax 
û silamet bin. 

Agirî 



Siyasî 



Heval Botan: 

“Ji bo xweseriya 
demokratîk yek gerî- 
la jî şehîd be, cînayet 
e”. 


Piroseya çareseriyê têk çûye, û şerekî 
giran di Kurdistana Tirkiyê de di 
navbera PKK û dewleta Tirkiyê de 
heye, û heya niha bi sedan kes ji her 
du aliyan hatine kuştin, yan jî birîndar 
bûne. 

Herdu alîjîhevdu bi têkdana piro- 
seya çareseriyê û destpêkirina şer 
tawanbar dikin, eva di demekê de ye 
ku hilbijartineke pêşwext jîli pêşiya 
aliyên siyasî û bi taybetî AKP û HDP de 
ye, û encama vê hilbijartina pêşwext 
jî bandora xwe ya rasterast li ser do- 
mandin yan jî ragirtina şer heye. 

Bona behs û gengeşeya zêdetir li ser 
vê mijara girîng, me hevpeyvînek bi 
rêzdar Heval Botan endamê berê yê 
Konseya Serokatiya PKK re pêk aniye, 
ku eva jêr deqa vê hevpeyvînê ye. 
Hêjayî basê ye ku rojnameya Agirî di 
hemberî bîr û boçûnên navbirî de, 
berpirs nîne. 


4db 

H: Şehab Xalidî 

Pirs: Gelo bi baweriya we, kîjan alî 
tawanbar e bi destpêkirina şer, jiber 
ku herdu alî hevdu tawanbar dikin bi 
şikandina agirbesê? 

Bersiv: Bo destpêkirina şer her du alî 
hevdu sûçdar dikin. Em bêjin dewleta 
Tirkiyê di hemberî êrîşên PKK de xwe 
diparêze û heq e, ew ne rast e. 

Sebebê dîrokî em bidin aliyekî, dîsan jî 
dewleta Tirk dagîrkar û sebebkarê şer e. 

Di navbera her du aliyan de pêvajo 
çend sal bû hebû, hekî dewleta Tirk 


bixwastiba ku pirsa Kurd çareser bike, 
tu girîng nebû ku PKK bixwaze şer 
bike yan pêvajoyê têk bide, hewce 
bû ku bigotiba ezê pirsa Kurd çareser 
bikim, yanî ew zêhniyet heba, PKK şer 
nedikarî bike, û cîhan wê li dijî PKK 
sekinîba, û Kurdan jî wê demê alîkariya 
PKK nedikir. 

Wan dixwast mafê herî kêm bidin Kur- 
dan, û gerîla ji welat derbixin, Kurdan 
40 salan şer kiriye, û prestîja Kurdan 
pirr mezin e. Lewra ne mumkin e ku 
çareserî bi xapandinê bê qebûlkirin. 

Ya duyem ew e ku dewleta Tirk di 
hilbijartinê de deshilata xwe ya caran 
winda kir, lê hekî berî hilbijartinê bi 
Amerîka û Îsraîlê re li hev kiriba, û re- 
fonn kiribana, û gaveke micid avêtiba, 
renge şer dest pê nekiriba, û dewleta 
Tirk sebebkarê şer e. Lê PKK jî bi 
tewahî heqdar nine di şer de, û mirov 
nikare bêje ew bê sûç in. 

PKK di pêvajoya çareseriyê de karekî 
stratejîk nekir û wekî taktîk dît, û xwe 
jî di nav xwe de amade nekir, û PKK 
digot ku Ocalan li hemberî dewletê de 
gellek bedelan dide, eva di demekê de 
ye ku PKK di warê eskerî de pirr xurt 
bûye, li Rojava bûye dewlet, dostên 
wan di pirsên girêdayî bi Rojavaya 
Kurdistanê de zêde bûne, û hekî em 
derbên leşkerî li wan bidin emê bikarin 
poanên zêde ji wan wergirin. îranê jî 
alîkariya PKK kir ku şer dest pê bike, 
û nakokiya li ser Sûriyê, û dijberiya 
Tirkiyê bi Sûriyê re bû sedem ku îran 
pişta PKK bigre. Di destpêkirina şer de 
yekem rol ya îranê bû, û PKK li gora 
daxwaziyê îranê hereket kir. Dewleta 
Tirk jî dest pê kiriba, nediba PKK ew 
yek kiriba, ji ber ku berjewendiya Kurd 
tê de nine, û pêvajo jî têk çû. 

PKK roleke ne baş lîst. Rast e ku dewl- 
eta Tirkiyê dagîrkar e, û dikare şer bike, 
lê PKK nediba li gora xwesteka îran û 
Tirkiyê şer kiriba. 


Hem jî ew hemû dengên ku Kurdan 
anîn, vê carê nîşan dide ku hewce ye 
Kurd hemû hewla xwe bidin bo karê 
siyasî. 

Hem jî hekî berî vê hilbijartinê Kurdan 
negotiba ku Emê AKP ji îqtidarê bixin, 
negotibana em nahêlin Erdoxan bibe 
serok, û hewl daban ku bibin şirîk, ew 
yek di berjewendiya Kurdan de bû, lê 
dema ku tu muxatebê (berdengê) xwe 
tune bikî, tê vê wateyê ku tu naxwazî 
pirsa Kurdan çareser bibe, sebebê şer 
ew e. 

Destpêkirinê de bas ji diyalogê kiriba, 
bas ji reformên demokratîk kiriban bi 
AKP re, wê Kurd û Tirk di koalisyonê 
de wê pirs bi hev re çareser kiriban, 
lê muxatebê xwe tune kirin, û li gora 
berjewendiya Kurdan kar nekirin. 

Di wir de kêşeyên di navbera PKK û 
dewletê de jî wê bê şer çareser biba. 
Mixabin ew hatin xapandinê, û li gora 
berjewendiya Kurdan hereket nekirin, 
û niha zehmet e ku dewlet jî bi wan 
re li hev bike, û HDP yan PKK wekî 
berdengê xwe bihesibîne, û mixabin şer 
bûye şerê Kurd û Tirk. 

Ya rast ew e ku herdu alî bûne sebebê 
şer, û îmkanên ku hebûn ji nav birin, û 
niha vegeriyana bo pêvajoya çareseriyê 
pirr zehmet e, cuda ji her du aliyan, 
zêde Kurd zirarê dibînin. Jiber ku şer 
bê annanc e. 

Pirs: Gelo ew şer, wê çi bandorekê li 
ser pirsa Kurd di Tirkiyê de danê? 

Bersiv: Herçend bo gihîştina bi 
armancên xwe bedel lazim e, û tu 
kes nikare bêje ew alî sûçdar e ku bo 
avakirina dewletê bi hezaran pêşmerge 
û gerîla dane şehîdkirin. Bedel lazim 
e, û eva rastiyek e. PKK jî heya sala 
2000’î bo serxwebûna Kurdistanê şer 
kir. Lê piştre ku Ocalan hate gir- 
tin PKK dev ji dewletbûnê berda, û 


dibêje dewlet-netewe kevneperestî 
ye û ez viya naxwazim. Çi dixwaze 
xweseriya demokratîk. Ew mesele jî 
bi riya demokratîk tê çareserkirin, ji 
bo xweseriya demokratîk kuştina yek 
gerîla cînayet e. Şerekî bê armanc e 
û deh qat zêdetir zirarê dide Kurdan. 

Di vî heyamî de renge zêdetir ji 100 
gerîla şehîd ketibin, ku ew di riyeke bê 
annanc de şehîd bûne. 

Bi dehan mirovên sivîl hatin kuştinê û 
gellek bajar hatin xerakirin. Raste ku 
leşker û polîsên Tirk jî têne kuştin, lê 
gund û bajarên me xera dibin û şerekî 
bê armanc e. 

Pirs: Bandorên vî şerî, wê li ser hilbi- 
jartina pêşwext di Tirkiyê de çi be, û 
kîjan alî wê zêdetir zirarê bibîne. 

Bersiv: Erdoxan qet bawer nedikir 
ku di hilbijartina 7’ê Hezîranê de ji 
îqtidarê bikeve. Sedem ew bû ku wan 
piroseya çareseriyê pêş nexist, di 
mesela Kobanê de ku DAÎŞ’ê êrîş kir, 
Erdoxan qisên gellek nebaş kirin, û bi 
dizî ve alîkarî didan DAÎŞ’ê. 

Di berî hilbij artinê de Erdoxan got 
pirsek bi navê pirsa Kurd nine, pirsa 
wan hatiye çareserkirin, û gellek 
heqaret li Kurdan kir û Kurdan jî xwe 
zêde dane aliyê HDP’ê. Berê dengên 
HDP ji sedî 6 heya 7 bû, lê piştî hilbi- 
jartinê bûye % 13 di asta Tirkiyê de. 

Renge ji sedî 1 heya 2 li dijî Erdoxan 
bûn, û dengê xwe dane HDP’ê. Lê ji 
sedî 5 heya 6 ew kes bûn ku bi sedema 
siyaseta ne rast ya Erdoxan û axavtinên 
wî dengê xwe dane HDP’ê. 

Dema ku HDP’ê berbenda hilbijartinê 
derbaz kir, û di hember de AKP jî 
deshilata xwe ya berê winda kir, lewra 
nexwast ku pêvajoyê bidomîne, û niha 
hemû hewla wan ew e ku dîsan dengê 
hewce bînin da ku bikarin bi tenê 















hikûmetê pêk bînin. Lê dizane ku bê şer 
nikare vê serkevtinê bi dest bixe. 

Lewra dixwaze dengê MHP’yiyan bi 
dest bixe, yên ku neteweperest in. Lê tu 
garantiya wê nine, ji ber ku şer di bin 
kontrola AKP de derdive, û ewê derbê 
bixwen, û di warê aboriyê de jî hêdî 
hêdî ber bi lawaziyê ve diçe. 

Tirkiyê di warê siyaseta navdewletî de 
jî tu guhertinek bi ser xwe de neanî. 
Nakokiyên di navbera wan digel îran, 
Sûriye, Amerîka, Rûsiye, Îsraîl û 
Ewropa her berdewam e, û ew pîlana 
wan jî ya ku şer di bin kontrola wan de 
be, wala derdikeve. 

Hekî bi vî rengî her berdewam bike, 
renge zêdetir ji berê jî çend poanên 
din jî ji dest bide, û dakeve xwarê, lê 
berevajî hekî bikare şer bisekinîne, û 
bikare pêşiya kuştina leşker û polîsên 
xwe bigre, heya dema hilbijartinê, 
renge çend poanan zêde bike, û bikare 
deshilatê bi tenê ava bike. Lê hekî ew 
bi tenê hikûmetê ava bike, zehmet e ku 
aramî hebe, ji ber ku ew rewşa berê ya 
aram têk çûye. 

Pirs: Gelo armanca AKP’ê ji piro- 
seya çareseriyê, çareseriya pirsa 
Kurd bû, yan jî dana mafê herî kêm 
bi Kurdan û jinavbirina PKK’ê? 

Bersiv: Sê armanc hebûn: 

1- PKKji Bakura Kurdistanê derbixe, û 
şer bi tewahî bide sekinandinê. 

2- Dixwastin daxwazên Kurdan hemiyê 
ne, ya herî kêm cîbicî bikin. Digotin 
serokê PKK di destên me de ye, em çi 
bixwazin emê bikin, em dikarin daxwa- 
ziyên xwe bi ser kurdan de ferz bikin. 

3- Şer dan sekinandin, dixwastin PKK li 
Rojavaya Kurdistanê pêka berjewendi- 
ya xwe bi kar bînin, li dijî Be’is a Sûri- 
yê, cebhetulnusra, DAÎŞ, Arteşa Azad, 
bidin şixulandinê, lê her tişt eşkere bû, 
û cîhan li dijî Tirkiyê derket, gotin çima 
alîkariyan didî wan aliyan, lewra ew 
siyaseta li dijî Beşar Esed vala derketin, 
ji binî de têk çû, lê dixwastin bi destên 
Ocalan, PYD bixin bin deshilata xwe 
de, û Kurdên Rojava di xizmeta Tirkiyê 
de bin, û li dijî rejîma Be’is a Sûriyê 
bibe hêz. Li ser vê zemînê dixwastin ku 
siyaseta xwe pêş bixin. 

Wan dixwastin ku Kurdan li gora berje- 


wendiya xwe bidin karkirinê, ya duyem 
jî ew bû ku nehêlin Kurd li Rojava de 
bibin dewlet, û xwediyê statû, û hekî 
pirsa parvebûna Sûriyê hate rojevê, eva 
pirsa Kurdên Rojava di destên Tirkiyê 
de bibe çekek. 

Mirov dibîne ku Tirkiye di warê zêhni- 
yet de nedixwast ku pirsa Kurd çareser 
bike, jiber ku dewleteke demokrat 
nine di bingeha xwe de, û her çend 
wekî berê Kurdan înkar nakin, lê bo 
cîbicîkirina daxwaziyên Kurdan jî tu 
amadeyiyeke wan nîne, tê de lîstok, 
xapandin, nêzîkbûneke taktîkî heye, ji 
destên wan bihatiba, wan dixwastin ku 
PKK tune bikin, yanî zanîn ku bi riya 
eskerî PKK nahê tunekirin, xwastin 
ku bi siyasetê PKK tune bikin, lê ew 
tekoşîna 40 salan ya Kurdan bû sedem 
ku ew armancên Tirkiyê pêk nehên. 

Rast e ku di van salên dawiyê de hinek 
gav avêtin, lê mirov nikare bêje ku 
zêhniyet bi tawahî hatiye guhertin. Ew 
şer nîşan dide ku ew amade nînin bo 
pêvajoya aştiyê. 

Pirs: Erdoxan ragehandiye ku ewê 
bi yekcarî terorîstan (mebesta wî 
PKK ye) wê ji nav bibin, û dibêje ku 
kêşeya Kurd hatiye çareserkirin, gelo 
navbirî kesekî neteweperest e ku di 
bin maskê îslamiyetê de ser û çavên 
xwe dapoşîne? 

Bersiv: Erdoxan di destpêkê de hinek 
guhertin pêk anîn, lê me berê de jî da 
xuyakirinê, ku ji neçariyê ve bûn, wan 
di warê eskerî de çend salan şer li dijî 
Kurdan û PKK kirin, lê bê encam bûn. 

Di van salan de Kurdan xwe bi başî 
birêkxistin kirin, yanî ne di warê eskerî 
û ne jî di warê siyasî de, dewlet êdî 
nikare Kurdan bixe bin kontrola xwe 
de. 

Di hember de Kurd hêzeke mezin di 
warê kulturî û eskerî û siyasî de ne, û 
di Başûra Kurdistanê de jî dewlet tê 
avakirin, û di şerê DAÎŞ’ê de cîhanê 
alîkariya pêşmerge kirin, di Rojava de 
Kurd bûye hevpeymanê Amerîkayê. 
Dewlet dizane ku êdî aramî bi şerkirina 
bi Kurdan re di herêmê de çênabe, 
hekî pirsa Kurd nehê çareserkirin. 

Her ew jî bû sedem ku wan xwastin 
piroseya çareseriyê berî niha pêş bixin. 


Yanî carekê got ku Kurd hene, lê cardin 
Kurd ret kirin. Erdoxan ne demokratîk 
e, di destpêkê de tiştên baş kirin, lê niha 
ber bi dîktatoriyê û kevneperestiyê ve 
diçe. Li ser bingeha siyaseta 80 salan 
berî niha hereket dike, û niha hem di 
warê îslamî û hem jî di warê şovenî de, 
wekî partiyên berê dike. 

Pirs: Gelo ew şer wê heya kengê 
berdewam be, bi raya we Erdoxan 
dîsan wê hawara xwe bo Ocalan bibe 
bo ragehandina agirbesê? 

Bersiv: Bi rastî armanca Erdoxan ew 
e ku heya dema hilbijartinê şer hebe, 
lê kontrol ji dest wî derketiye, tevli- 
heviyeke mezin çêbûye, niha garantî 
nine ku heya hilbijartinê şer tewaw 
be, îhtimal heye ku Ocalan şer bide 
sekinandinê, hekî AKP bibe deshilat- 
darê yekemîn, lê piştre şer renge jî 
dijwar be, û dewleta Tirk bixwaze wekî 
Serîlankayê PKK tune bike, lê encama 
hilbijartinê vê yekê wê îsbat bike, hekî 
bibe îqtidar, renge şer bisekine, lê hekî 
nekare bi tena serê xwe hikumetê pêk 
bîne, renge ew şer berdewam bike. 

Pirs: Erdoxan daxwaz ji xelkê 
Şirnexê kiriye ku alîkarê hêzên 
ewlekariyê bin, gelo ewê bi ya Er- 
doxan bikin? 

Bersiv: Partiyên din jî dema ku dibûn 
îqtidar, digotin ku PKK terorîst e, û 
hewce ye ku mirov xwe ji wan dûr 
bixe, û dibe em û Kurd bi hev re PKK 
ji nav bibin, niha jî Erdoxan daxwaza 
alîkariyê ji Kurdan dike, û pere didin 
yên ku alîkariya wan bikin, lê bersiva 
vê daxwaza Erdoxan di nav Kurdan de 
nîne. 

Pirs: Çima cîhan di hemberî kuştina 
xelkê sivîl ê Kurd ji aliyê hêzên 
çekdar ên Tirkiyê ve bêdeng e? 

Di demekê de ku Tirkiye welatekî 
demokratîk e û hêzên ewlekariya 
Tirkiyeya Erdoxan, birayên wî yên 
Kurd! Dikujin? 

Bersiv: Şer li her derê li gora berjew- 
endiyan e, kuştina mirovan ne girîng e. 
Li Rojhilata Navîn ew qas xelkê sivîl tê 
kuştin, li Sûriye û îraqê bi hezaran xelk 
hatiye kuştin, cîhan bêdeng e. 

Li Bakur jî wisa ye, PKK di lîsteya 
terorê de ye, û Tirkiye jî endamê NATO 


ye, û girîng e û dikare ji bo Amerîkayê 
hêlajî roleke stratejîkbilîze. 

Tirkiyê siyaseta Amerîka û Ewropiyan 
qebûl kir, û hekî li gora daxwaziyên îs- 
raîlê jî hereket bike, çi qas komkujiyan 
jî bike, ewê bêdeng bimînin. Lê hekî 
berevajî kar bike, renge ew alî dijî wan 
bisekinin. Li Şengal û Kobanê û Başûr 
û Rojavaya Kurdistanê, jiber ku Kurdan 
roleke stratejîk li dijî DAÎŞ’ê lîstin, du- 
nya hewcedarê Kurdan û pêşmergeyan 
bû. Dema xwe di Helebçê de cîhan 
bêdeng ma, lê komkujiya Ezidiyan û 
êrîşa li ser Kobanê bêdeng nema. 

Berjewendiya cîhanê di bêdengiyê de 
bû, li dema komkujiya Helebçê de. Lê 
niha zarokek jî were Kuştin, li Rojava 
û Başûr, cîhan lê xwedî derdikeve. Lê 
derheq PKK em dikarin bêjin ku di 
lîsteya terorê de ye, û Tirkiye heval- 
bendê Amerîkayê ye, û PKK guh nade 
Amerîka û Ewropiyan, lewra piştgiriya 
wê nakin. 


Doma daxuyaniya Deftera 
Siyasî ya li R: 2 

nasyarbûna bi diyardeyekê bi navê 
xwendingehê re, ew xwendingeh dibe 
sembola çand û zimanê deshilatê, û 
Farsî dibe zimanê tepeserî û stemê 
li ser wan. Bi detspêkirina xwend- 
inê, sîstema perwerde di îranê de, 
jînosayd û helandina çandî û zimanî 
bi awayekî sîstematîk bi rê ve dibe, 
û di rastî de zenga destpêka xwend- 
ingehê di meha Rezbera payîzê de, 
dibe hilverîn û payîza zimanê daykî, 
û di xwendingê de hemû hewleke 
sîstematîk bo ji bîr kirina zimanê 
dayîkê di nav neteweyên zulmlêkirî 
û yek ji wan neteweya Kurd de tê 
dayîn. 

Ew beşa ji diyardeya xwendin û 
perwerdehiyê di îranê de erkeke 
giran dixe ser milên mamostayên ser 
bi neteweyên stemlêkirî û bi tay- 
betî mamostayên Kurd, da ku bi her 
awayekî ku ji destên wan tê, zarokên 
Kurd digel zimanê wan yê daykî bo 
xwendin û hînbûnê nasyar bikin, û bi 
tenê û bi kom hewla perwerdehiya bi 
zimanê kurdî di nav zarokên Kurdan 
de bidin.Tevî pîrozbahiya ducarî bi 
boneya destpêka sala nû ya xwendin 
û hînbûnê, em hêvîdar in ku rojek 
bihê ku zarokên neteweyên îranê û 
zarokên Kurd jî, bi bê ti cure ferq û 
cudahîdanîn û stemekê, bi zimanê 
daykî yê xwe zanist û zanyariyan hîn 
bibin, û perwerdehiya sîstematîk ya 
demokratîk bi zaimanê wan yê dayîkê 
bihê kirin. 

PDKÎ 

Deftera Siyasî 
30.06.1394 










Rojev 

Nerîna 

Lîderan 



Eyad Ellawî: “Heyder 
Ebadî dibe bê guhertin”. 



Fuad Me’sûm: “Heyder 
Ebadî di dema ragihan- 
dina pirojeya xwe ya re- 
formê de pirsyar ji min 
nekiriye”. 



Salih Muslim: “Rejîma 
Sûriyê û opozisyona 
Sûriyê nikarin ku kêşeyên 
Sûriyê çareser bikin”. 



Erdoxan: “Xelkê Şirnexê 
hekî alîkariya me bikin, 
emê terorîstan ji nav bib- 


Lihevkirina Viyenê 


û milmilanêya Komarîxwaz û Demokratên 


Amerîkayê 



Arif Vêlzî 

Lihevkirina Viyenê ku di encama pitir 
ji deh salan şer û milmilanêya siyasî 
û aborî û dîplomasî ya di navbera 
îran û welatên 5+1 de derkete holê, di 
encamê de, di roja 13’ê July ya 2015’an 
(22.04.1394) de, di navbera nûnerên 
Komara Îslamî û welatên Rojavayî 
de hate vajû kirin, û tê de biryar hate 


bi hemû nûnerên Komarîxwaz û parek 
ji nûnerên demokrat û xweser, her di 
despêkê de li dijî lihevkirina viyenê 
derketin û dijatiya xwe nîşan dan. 
Lewra bi merema rêgirtin û hiloşîna vê 
lihevkirinê, ku di bin fermana Barak 
Obamayê serkomarê Amerîkayê hatibû 
vajûkirin, ragehandin ku gelaleya 
hiloşîna lihevkirina Viyenê, wê bibin 
Sinaya Amerîkayê da ku li wir, piraniya 
endamên komarîxwaz û dijî lihevkirina 
Viyenê, dengê erê bidin gelaleya 
hiloşandinê. 

Eva di demekê de bû ku, hekî komarîx- 
wazan di Sinaya 100 kesî de 60 deng bi 
dest anîban, dikarîn rê ji bo hiloşandina 
lihevkirinê xweş bikin. Lewra Barak 
Obama ragehand ku hekî gelaleya han 
dengê hewce bidest bixe, ew wê ji yek 
ji mafên xwe yên yasayî wate mafê 
Vêtoyê mifahê bisitîne. 

Di encamê de, roja pêncşemî 10’ê 
Septembera2015’an (19.06.1394) 
gelale ji aliyê eniya komarîxwazan ve 
bo Sinayê hate şandin. Serbarê vê ku 


cîbicîkirina lihevkirina Viyenê, Amerî- 
ka û dost û hevpeymanên me li herêmê 
û Rojhilata Navîn û cîhanê diparêze û 
dixe pêgeheke baştir û ewlehtir. 

Helbet bi vî halî jî sinatorên komarîx- 
waz ên dijî lihevkirina Viyenê hêj 
her bê hêvî nebûne, jiber ku li gorî 
ayînnameya hundirîn a Sinayê, bas û 
gengeşeya li ser vê gelaleyê, xwedî 
demeke diyarîkirî niye û, her demekê 
60 kes ji nûnerên Sinayê dengê jê re bi- 
din, careke din dikarin wan danûstanan 
bisekinînin û gelaleya navbirî careke 
din bixin dengdanê. 

Herweha li gorî yasayê, kongirês jî 
dikare arîşeyên zêde bo serkomarê 
Amerîkayê çê bike, û astengê bixe ser 
rêya birêveçûna lihevkirina di navbera 
îran û welatên Rojavayî de. Bo mînak 
kongire dikare gelaleyên nû yên doipêç 
û hisarên aborî û bazirganî, bi hinceta 
binpêkirina mafê mirov di îranê de û, 
herweha bi hinceta piştevaniya ji ter- 
orîzmê û destxistina di nava karûbarên 
welatên herêmê, berhev û bipejirîne, bi 

awayekî 
ku di 
warê 
kakil 
de tu 
dijatiyek 
tevî li- 
hevkiri- 
na 

Viyenê 
nebe. 

Bê 

guman 
şarezajî 
li ser vê 
baweriyê 
ne ku, 
bereva- 

jiyê 

nêrîna 
Can Kêrî 
wêzîrê 



dayîn ku, bemameya etomî ya îranê bi 
awayeke berçav bê bertesik û kontrol- 
kirin û, di hember de jî dorpêçên aborî 
ên ser vî welatî qonax bi qonax bêne 
sekinandin, hiloşîn û vêdebirin. 

Diyar e vajûkirina lihevkirina Viyenê, 
bi xwe û bi tenê nedikarî ku bendên 
lihevkirinê bixe qonaxa cîbicîkirinê de, 
jiber ku di kongirêsa Amerîkayê de ku 
ji du Civatên Sina û Civata Nûneran 
wate parlemêntê pêk tê, piraniya nêzîk 


58 sinatoran ku piraniya wan komarîx- 
waz bûn daxwaza xistine ber dengdana 
gelaleyê kirin, lê 42 sinatorên demokrat 
û xweser karîn ku bi dengê “ne” yên 
xwe, rê ji xistine ber dengdana gela- 
leya han bigirin û, bi vî awayî Barak 
Obama bê bikaranîna mafê Vîtoyê, rêya 
cîbicîkirina lihevkirina Viyenê jê re 
hate xweşkirin. 

Piştî vê bû ku wezîrê karûbarên derve 
yê Amerîkayê “Can Kêrî” ragehand ku. 


karûbarên derveyî Amerîkayê, Ehmed 
Şehîd rêporterê taybet ê “NY” bo 
karûbarên mafê mirov di îranê de rage- 
hand ku, lihevkirina Viyenê û rakirina 
dorpêçan, careke din destên Komara 
Îslamî bo vegeşandina karûbarên ter- 
orîstî û, binpêkirina herî zêdetir a mafê 
mirovan di îranê de û, dest xistine nava 
karûbarên welatên herêmê de vekirîtir 
dike, lewar nabe cîhan li hember de 
bêdengiyê bike. 

Jin û Berxwedan 


Agirî 


Gewher Şêrxanî: 

u Rojên herî xweş ên jiyana min ew roj bûn ku ez pêşmerge bûm û em vedigeriyan nava 

xelkê xwe li Kurdistana Rojhilat”. 


H: Jîla Muste’icir 



Zaf in ew keç û xortên Kurd ên ku 
her di zarokatiya xwe de û bi sedema 
têkiliyên malbata xwe tevî şoreş û 
berxwedana netewî û rizgarîxwaziya 
gelê xwe, gellek zû şoreş û pêşmerge 
û çeka şeref a pêşmergatiyê nas dikin 
û, her di temeneke kêm de xwe ji 
şanaziya hilgirtina vê çekê bê par û 
bê pişik nakin. 

Gewher Şêrxanî jî yek ji wan şêre 
jinên Kurdistanê ye ku xwediyê 
malbatek nîştimanperwer û dilsoz 
e û, her eva jî bûye sedem ku di 
zarokiyê de tevlî refên pêşmergên 
PDKÎ bibe û bi salan, serbarê erkê 
hevjînî û dayîkatiyê, weke pêşmerge 
jî xebitiye. 

Gewher Şêrxanî keça Qasim, sala 
1972’an (1351) li gundê Maswê ya ser 
bi bajarê Nexedê hatiye dinê. 

Gewher Şêrxanî nasiyariya xwe tevî 
PDKI û herweha çawaniya pêkanîna 
jiyana xwe ya hevpar di nava refên 
Hizba Demokrat de weha dixe ber bas: 
“Bi sedema vê ku PDKI xebata çekdarî 
dikir û herdem pêşmerge di herêmên 
Kurdistanê de digeriyan, her di dema 
zarokatiyê de min PDKÎ nas dikir û, 
herweha xaleke min jî bi navê “Omer 
Mamlê” pêşmergê PDKI bû û di sala 
1983’an de (1362) hate şehîdkirin. Lê 
sala 1987’an(1366), demakuezbûm 
pêşmerge û li Fêrgeha Siysî- Nizamî 
de min bemame û peyrewa hundirîn 
a PDKÎ xwand, min PDKI bi başî 
nas kir û domandina rêya şehîdên 
Demokrat min girte pêşiya xwe. Piştî 
du salan pêşmergatiyê û di sala 1989’an 
de( 1368) min biryar da ku tevî kadrê 
Hizbê Rehîm Mengorî jiyana hevpar 
pêk bînim û berhema jiyana me jî çar 
zarok in bi navên Hejîr, Hana, Huner û 
Hewrîn”. 

Gewher Şêrxanî piştî derbazkirina salên 
pirr ji zehmetî û talî yê pêşmergatiyê, 
çavnihêriyên xwe ji PDKI û hevjînê 
xwe weha tîne ziman û dibêje: “Min 
niha tu çavnihêriyek ji partiya xwe 
nine, tenê tenê daxwaza min ev e ku rêz 
û hurmetê ji wan kesan re danên, ku di 
nava partiyê de xebat kirine. Lê dema 


Kurdistana me azad bû û em serbest vegeriyan welatê xwe, wî çaxî min wê gellek çavnihêrî hebin. Bê guman çavnihêriya min 
ji hevjînê min jî, her rêz û hurmeta di 
navbera me de ye, ku bi xweşî ve ew jî 
di navbera me de zaf e. Jiber ku hekî rêz 
û xweşteviya Hizba Demokrat û hevjînê 
min neba, min nedikarî ku heya niha li 
nava PDKI û di awareyîyê de bimînim”. 

Gewher Şêrxanî roja herî xweş a jiyana 
xwe weha tîne ziman û dibêje: “Rojên 
herî xweş ên jiyana min ew roj bûn ku 
ez pêşmerge bûm û em vedigeriyan nava 
xelkê xwe li Kurdistana Rojhilat. Dema 
xelkê em didîtin, dihatin pêşwaziya 
me û rêz ji me digirtin û xwerin ji me 
re amade dikirin, û alîkariya pêşmerge 
dikirin. Birastî xelkê Kurdistanê moral 
didane hêza pêşmerge. Serbarê hemû ze- 
hmetî û astengên ser rêya pêşmergatiyê, 
xelkê Kurdistanê karekî wisa dikirin ku 
em hewlên zêdetir ji bîr û baweriyên 
xwe re bidin”. 

Gewher Şêrxanî herweha rojên herî 
nexweş ên jiyana xwe weha ji Agiriyê re 
bas dike: “Di nava şoreşê de rojên ne xweş pirr in, lê roja herî nexweş roja veqetiyana hevalên me yên berê bû ji refên PDKI”. 

Gewher Şêrxanî rû li keç û dayîk û jinên Kurdistanê dike û bi vê gotinê dawiyê bi hevpeyvîna xwe tîne: “Di mekteba PDKÎ 
de, ez hînî gellek tiştan bûm, çav û guhên min hatin vekirin, lewra ez ji keç û jin û dayîkên Kurdistanê re dibêjim ku, hewla 
vê yekê bidin ku xwe di warê hizr û raman de dewlemend bikin, û zulm û zoriya li ser xwe rakin. Jiber ku bi dirêjahiya dîrokê 
zulm li jina Kurd hatiye kirin. Lewra ez daxwazê ji wan dikim ku hewla xwendinê bidin, jiber ku her çi qas zêdetir bixwînin, 
zêdetir wê bikarin xizmeta netewa xwe bikin û mafên xwe bistînin”. 







Agirî 



Civakî 

Ji sedî 40 jinên dersxwandî di îranê de bêkar in 


K urdistanmedia: Amara bêkariyê di nava jinên îranê de, vê yekê diyar dike ku zêdetir 
ji sedî 40 ji jinên xwendevan di vî welatî de bêkar in, û roj bi rojê hejmara jinên bêkar 
zêdetir dibin. 

Li gora rapora malpera kurdistanmedia, Mulawêrdî cîgirê karûbarê jinan di welatê îranê de rage- 
hand: “Amara bêkariya jinan di îranê de, di asta tirsê de ye”, û derheq bi vê arîşê hişdarî da. 

Ev berpirsê rejîma îranê arîşeya bêkariyê di îranê de bi giringtirîn arîşeya aboriya vî welatî da 
zanîn. 

Heyamekê beriya niha Wezareta Kar ya rejîmê, di raporekê de bilav kir ku qasa bêkariyê di nav 
yên ku zanîngeh tewaw kirine, ji navgîna nirxa bêkariyê di îranê de zêdetir e, û eva di demekê de 
ye ku navinciya bêkariyê di îranê de, di sala derbazbûyî de, ji sedî 11 bûye. 

Di raporê de bas ji vê hatiye kirin ku tenê navinciya nirxa bêkarên zanîngehê li gora raporan ji 
sedî 19 bûye. 

Bêkarî di nava civaka jinên îranê di heyama 9 salên derbazbûyî de zaf bilind bûye, û niha 
gihîştiye sedî 43.4, û roj bi rojê jî zêdetir dibe. Niha ji hejmara 10 milyon û 200 hezar kesên ku 
zanîngeh di îranê de bi dawî anîne, bi giştî 6 milyon kesan heya niha nekarîne kar peyda bikin û eva jî di demekê de ye ku bi van nêzîkan zêdetir ji 4 milyon û 500 hezar 
xwendekar wê zanîngehê tewaw bikin, û wê tevlî rêjeya bêkaran bin. 



Nuçegehanên bêsînor sansora înternêtê di îranê de mehkûm kirin 



Kurdistanmcdia: Rêkxistina Nûçegehanên Bêsînor tundkirina sansora înternêtê ji aliyê rejîma îranê ve 
mehkum kir. 

Li gor nûçeyên malpera kurdistanmedia, Saziya Nûuçegehanên Bêsînor , biryara vê dawiyê ya rêberên rejîma 
îranê “Elî Xamineyî” ku ragehandibû, dibe întemêta “millî” di îranê de bê damezrandin û sansora li ser în- 
temêtê bê berfirehtirkirin, mehkum kir. 

Rêkxirawa han herwisa ragehandiye ku piştî hatineserkar a Hesen Rohanî, serkomarê rejîma îranê di Tîrmeha 
2013’an de, kuntirola înternêtê di îranê de bûye pirsgirêkek micid. 

Rêkxirawa han di dirêjiyê de ragehandiye ku sansora întemêtê di îranê de bi hêceta parastina hemwelatiyan û 
pirsa exlaqiya civakê birêve diçe. 

Elî Xamineyî rêberê rejîma îranê çend rojan berî niha jî di hukmekê de meimûriyeta Şêvra Bilind ya “Fezay 
Mecazî” bo mideha çar salên din dirêj kiriye û endamên wê jî diyarî kirine. 

Rêkxirawa Nûçegehaniya Bêsînor tekez kiriye ku di meha Tîrmeha 2013’an de ku Hesen Rohanî bûye serko- 
marê rejîma îranê, nêzîkî sed hemwelatî wêblagnivîs hatne destbiserkirin û hejmarek ji wan kesan cezaya 
giran bi ser de hatiye sepandin ku zêdetir ji aliyê hêza îtilaata Sipaha Pasdaran ya rejîma îranê ve hatine dest- 
biser kirin 


Papê Vatîkanê cih da malbateke koçber a Sûrî 


R êberê Mesîhiyên katolîk ên 
cîhanê Pap Francis malbateke 
koçber a Sûrî wergirt, û ew li apart- 
manekê li Vatîkanê bi cih kirin. 


Rêberê Vatîkanê pêştir daxawz ji welatên Ewropayî kiribû ku hewla 
çareserkirina kirîza koçberan bidin ku berê xwe didin welatên ro- 
javayî. 


Vatîkanê ragihand, Papa Francis bi me- 
besta alîkarî û hevderdî digel koçberên 
Sûrî, malbateke Sûrî wekî penaber 
wergirt, û li Vatîkanê cih da wan. 

Vatîkanê di daxuyaniya xwe de ragi- 
hand, ku ew karê Papa Fransîs wek 
sembolekê ye bo alîkariya koçber û 
penaxwazan, û hewlên Vatîkanê û Dêra 
Katolîk bo çareserkirina kirîza koçber- 
an jî nîşan dide. 


Papa Francis herwiha daxwaz ji dêrên katolîk li seranserê Ewropayê 
jî kiribû ku bi kêmanî cih bidin malbateke koçber, û ji wan re bibin 
stargehek. Papê Vatîkanê soz dabû ku ew bi xwe jî dê cih bide du 
malbatan, û xwarina wan jî bigre stuyê xwe. 

Li gor agahiyan ew malbata Sûrî ji 4 kesan pêk tê, û xelkê Şamê 
paytexta Sûriyê ne. 

Ew malbata koçber a Sûrî, alîgirê dêra katolîk a Melkite ta Yûnani- 
stanê ye ku têkiliyek nêzîk û xurt bi dêra katolîk a Romayê re heye. 
Hat gotin, ku ew malbat berî 12 rojan karîbûn xwe bigihînin Italyayê 
û daxawza penaberiyê li wî welatî kiribûn. 











22 - 09-2015 



Çand 



Agirî 


Li Amerîkayê fîlma herî baş, “Kurdistan Kurdistan” e. 


F îlma derhenerê kurd Bulent 
Gunduz a bi navê “Kurdistan 
Kurdistan” li Amerîkayê 2 xelatên 
giring wergirtin. 

Belgefîlma Bulent Gunduz, Kurdistan 
Kurdistan di Festîvala Fîlmên Serbixwe 
ya Los Angelesê de 2 xelat standin. 

Fîlma ku dîmenên wê par li bajarê 
Mûşê yê Bakura Kurdistanê û New 
Yorkê hatîn kişandin, di Festîvala 
Fîlmên Serbixwe ya Los Angelesê de 
xelata “Best Foreign Feature (Fîlma 
Dirêj a Biyanî ya Herî Baş)” û “Best 
Original Song (Strana Orjinal a Herî 
Baş)” bidest xist. 

Belgefîlma Kurdistan Kurdistan behsa 


jiyana bilûrvan, fîqvan û zimevanê bi 
nav û deng; awazdanêrê Kurd ê navdar 
Egîdê Cimo û dengbêj û awazdanêrê 
Kurd Delîl Dîlanar dike. 

Derhênerê Kurdistan Kurdistan Bulent 
Gunduz ji Rûdawê re derbarê xelatên 
standin de wiha got: “Ez xelatekê 
pêşkêşî Cemîle ya ku li Cizîrê li ber 
derê mala xwe hatî qetilkirin, û teva- 
hiya şehîdan dikim. Xelatê duyemîn 
jî pêşkêşî zarokên ji welatên xwe tên 
koçberkirin û di deryaya de dixeneqîn 
dikim.” 

Bulent Gunduz diyar kir promiyera 
(nîşandana cara yekemîn) fîlmê di 
festîvala fîlmên cîhanî ya Montrealê ya 
îsal de pek hat. 



Êşa Êzidiyan dibe fîlm 



D erhênerê Kurd Hisên Hesen, tirajediya Êzidiyan a piştî êrişa 
rêxistina DAIŞ’ê dê bike fîlme. 

Navê fîlma Hisên Hesen “Bahoz” e, û mijara wê jî êşa xortekî dergis- 
tiya wî ye, ku ji aliyê rêxistina DAÎŞ’ê ve hatiye revandin. 

Aktorê sereke yê fîlmê Rêkiş Şehbaz ji Rûdawê re diyar kir dema ku 
wî çîroka fîlmê xwendiye, gellekî hestiyar bûye, û ji ber vê yekê jî 
rola fîlmê qebûl kiriye. 

Lîstikvanê kurd Rêkiş Şehbaz wiha got: “Ev senaryo li ber çîrokek 
rast hatiye nivîsandin. Wan mirovan ev êş kişandine.” 

Rêveberiya Sinemaya Dihokê dê sponsoriya fîlme bike. 


Rindê dê ji bo Alan Kurdî û koçberan distire 


R indê stranbêjeke zarok e li Başûra 
Kurdistanê li bajarê Dihokê, û ew 
stranan ji bo zarokan distirê, û 14 klîbên wê 
hene. 


Rindê niha mijûlî berhemanîna stranekê ye 
bi zimanê îngilîzî bi navê “Why I Am Here?” 
ango “ez ji bo çî li vir im”. 


Ev strana Rindê ji bo koçberan û bi taybetî jî 
zarokên koçber in. 


Herwiha keça kurd behsa Alan Kurdî dike, 
ew zarokê ku bi wêneyê xwe yê xemgîn li be- 
rava Egeyê digel xwişk û dayîka xwe xendiqî 
hate dîtin, û mirina wî hemû cîhan hejand. 


Li ser gotina stranê bi zimanê înglîzî Rindê 
dibêje, ew dixwaze peyama xwe bigihîne 
hemû cîhanê ji bo xwedî li rewşa koçberan 
derkevin û dibêje jî ku ew naxwaze kes ber bi 
deryayê ve biçe û di rê de bimire. Rûdaw 




Gotinên 

Navdaran 



Tu tişt weke xeyalên mirovan azad 
tune ye. 

David Hume 

Jiyan bi hinan şêrîn, bi hinan jî tehl e. 

Turgenyev 

Mêr jiyanê pir zû, jin jî pir dereng nas 
dikin. 

Oscar Wilde 

Tu tişt mîna jiyanê ne bi qîmet e. 

Euripides 

Ji jiyanê metirsin zarokno! Gava hûn 
tiştekî baş û rast dikin, jiyan çiqas 
xweş e! 

Dostoyevskî 

Di jiyanê de hertim xweşî û nexweşî 
têkel e. 

Ludwig Tieck 

Jiyan hunereke zehmet e. 

Brachvogel 

Qîmeta jiyanê ne pir jiyîn e, baş jiyîn 
e. 

Montaigne 













Zimanê Kurdî 


Sal, diwazdeh meh e. 
Meh sî roj e. 


o 

Kanûna Paşî 4)--. ■ Gulan 

îlon 

o 

Sibat Hezîran 

Çiriya Pêşî 

0 

Adar Tîrmeh 

Çiriya Paşî 

& 

Nîsan Tebax 

Kanûna Pêşî 


Bersiva pirsên jêrîn bidin. 


1. Sal çend meh e ? 

2. Meh çend roj e ? 

3. Nîsan meha çendan e ? 

4. Sibat meha çendan e ? 

5. Gulan meha çendan e ? 


Bi tipên jêrin na vên mehan binivîsin. 


anûnak şîpa . mehtîr 



batsi :......... baxte 


dara 


onîl 


sannî riçiya şîpê 

langu ;... riyaçi şîpa 

JHlj 

ziheran ..... .... unanka şipe 



A: Mahir Berwarî 


1- Ecêb e lew ecêb e, mahîna şeş 
rikêb e, koriyeka bi dûv 

ve, êka bi piştê ve. 

- Heft bend û bendilkek, 2 nan û 
kotilkek. 

- 2 bend û bendilkek, 2 sênî, dar û 
kotilkek. 

- Heldim, heldim, şeş pê û du sim. 

- Benik benik, şeş benik, yek derik, 
du kodik. 

- Sê ben û defek, 2 def û darek.(* şaşî 
tê da heye!) 

- Şeş bend û bendilkek, darek û 2 
dewil û kutilkek. 

2- Dema jêhel diçit berê wî li jurda, 
dema jurda diçit berê wî li jêhel. 

- Tenûra metê, pelek ketê destê kesê 
nagehtê. 

- Mirovê bi lingekî çu şerê gondekî. 

- Deve orya, pişkul firya? (* Deve: 
hêştir) 

- Ker zirrî, posil firrî. 

Ker z'irrî, pişkil jê firrî 
Ker zirriya, pişkil firiya. 

- Marê mirî, tirr kirî. 

- Ga orî, pişkil firrî. 

- Bi qûnê dixot, bi devî dirît. 

- Tiştekî min heye, dev dirêj e, xwîn 
dirêj e, dest diavêjmêber diavêje. 

- Dev dirêj e, xwîn dirêj e, des- 
davêmê, berdiavêje? 

- Çûm serê darê, diqutim bizmarê, 
deng diçit hizarî. 

- Bi binî dixût, bi devî dihavêt. 

- Tiştekê min tiştan e, heke te dest 
havêtê dengê şeşa ne, 

heke te dest jê berda, miriye û ruh tê 
nîne. 

- Di ser avê ra diçit ter nabit. (* 
tifeng-sîber-ronahî-deng) 


Xwendevanên hêja! 
Hûn dikarin bersiva 
tiştonekan bi riya E-Maila 
Agiri2003@gmal.com ji 
me re bişînin ^ 

Rêûresma salvegera terorkirina Dr. Şerefkendî di binkeya Deftera Siyasî ya PDKI û di Nawenda 3’ê ya Kurdistanê de 

